text: Butiksejer: Manglende politi er ikke i orden
  16 januar 2015 kl. 16.07
  Hvis forretningerne i Ribe får fingrene i en tyv, så ligger der et stort papirarbejde inden de kan få politiet til at rykke ud. Det er for dårligt, mener butiksejerne.
  Butiksejerne i Ribe efterlyser mere hjælp fra politiet til at håndtere de butikstyve, der bliver taget på fersk gerning i byens butikker. For det er langt fra en selvfølge, at politiet kommer, når butiksansatte snupper en tyv.
  For butikspersonalet skal ofte gøre et stort stykke arbejde selv, hvis de vil have, at politiet rykker ud.
  - Det synes jeg ikke er i orden. Jeg synes, de skal komme, når man står med en butikstyv og man står i den situation, så føler jeg faktisk, at det er en borgerret, jeg har, at de så kommer og hjælper, siger Connie Hansen, der er skohandler i Ribe.
  I klippet herunder kan du høre Connie Hansen forklare, hvad hun som forretningsdrivende skal gøre, hvis hun fanger en tyv på fersk gerning (varighed: 49 sekunder)
  
  